Joventut i Infància organitza un taller de conversació inclusiva en el Casal Jove
02 de febrer 2022

La Llengua de Signes Espanyola (LSE) arriba al Casal Jove del Port de Sagunt a través d'un taller de conversació inclusiva. Amb estes classes, que s'impartiran els dissabtes de 16 a 18 hores i que començaran el 5 de març i acabaran el 7 de maig, el Casal Jove inicia les seues accions d'execució del Pla Jove 2021-2025.

En este taller de conversació en llengua de signes espanyola s'aprendran conceptes bàsics com les salutacions, els comiats, l'abecedari, els colors, els animals, els dies de la setmana, els mesos i els números. Podran participar en este taller totes les persones jóvens nascudes entre 1992 i 2007 que estiguen interessades.

Les inscripcions per a poder apuntar-se a esta activitat gratuïta es realitzaran des del 2 de febrer fins al 27 del mateix mes, a través del següent enllaç: [https://aytosagunto.apuntate.online/pio/?area=21](https://aytosagunto.apuntate.online/pio/?area=21).

![](/media/myljwbft/c_signesval.jpg?width=587&height=587)

*   [](http://www.facebook.com/sharer.php?u=https://aytosagunto.es/va/actualitat/joventut-i-infancia-organitza-un-taller-de-conversacio-inclusiva-en-el-casal-jove/ "Facebook")
*   [](http://twitter.com/share?url=https://aytosagunto.es/va/actualitat/joventut-i-infancia-organitza-un-taller-de-conversacio-inclusiva-en-el-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-i-infancia-organitza-un-taller-de-conversacio-inclusiva-en-el-casal-jove/ "Linked In")
*   [](mailto:?body=https://aytosagunto.es/va/actualitat/joventut-i-infancia-organitza-un-taller-de-conversacio-inclusiva-en-el-casal-jove/)